Як пазбавіцца ад хлопца за 10 дзён

**«Як пазба́віцца хлопца за 10 дзён»** () — рамантычная камэдыя 2003 году рэжысэра Дональда Пэтры з Кейт Гадсан і Мэт’ю Маконагі ў галоўных ролях. Кінастужка заснаваная на аднайменным кароткім коміксе Мішэля Аляксандра і Джэні Лонга. Пры бюджэце ў 50 млн даляраў зборы ў ЗША склалі 105 млн даляраў, а ў іншых частак сьвету прыбытак склаў 71,5 млн даляраў.

## Зьмест
Эндзі Андэрсан (Кейт Гадсан) ёсьць пісьменьніцай жаночага часопісу Composure як экспэртка па тэматыцы *«Як гэта»*. Ёй становіцца сумна і хочацца пісаць на больш сур’ёзныя тэмы. Пасьля таго, як ейная найлепшая сяброўка Эндзі Мішэль (Кэтрын Ган) перажывае чарговы разрыў, Эндзі натхняецца на напісаньне новага артыкулу пад назвай *«Як пазбавіцца хлопца за 10 дзён»*. Дзеля гэтага яна мае намер пачаць сустракацца з мужчынам і зьмусіць яго скончыць зь ёй стасункі на працягу 10 дзён.

У гэты ж час кіраўнік рэклямнага аддзелу Бэнджамін «Бэн» Бары (Мэт’ю Маконагі) імкнецца адысьці ад сваёй звычайнай кампэтэнцыі па прасоўваньні піва і спартовых кампаніяў і хоча ўзначаліць прэстыжную рэклямную кампанію продажаў дыямэнтаў. Бэн разам з начальнікам Бэнам Філіпам (Робэрт Клайн) наведвае бар, і начальнік у яго пытаецца, ці дастаткова ў Бэна разуменьня рамантыкі, якое звычайна зьвязанае з дыямэнтамі. У адказ Бэн робіць стаўку, што можа прымусіць любую жанчыну закахацца ў яго. Ягоны кіраўнік прымае стаўку і кажа, што калі ён зможа дасягнуць гэтага да мерапрыемства, якое адбудзецца праз 10 дзён, ён дазволіць Бэну ўзначаліць дыямэнтавую кампанію. Суперніцы Бэна, Джудзі Сьпірз (Майкл Мішэль) і Джудзі Грын (Шалам Гарлаў), былі ў офісе часопісу Composure раней у той жа дзень і ведаюць пра намер Эндзі. Убачыўшы Эндзі ў бары, яны выбіраюць яе ў якасьці жанчыны, якую Бэн павінен быў заставіць пакахаць сябе.

Бэн і Эндзі сустракаюцца разам і неўзабаве пачынаюць свае заляцаньні, не раскрываючы сваіх сапраўдных намераў. Эндзі шмат працуе, каб зьвесці Бэна з розуму і прымусіць яго расстацца зь ёй, каб скончыць свой артыкул, але Бэн працягвае заставацца ў надзеі прымусіць яе закахацца ў яго. Бэн застаецца зь ёй, не зважаючы ні на што, і нават пасьля таго, як яны былі вельмі блізкія да разрыву, яны наведваюць кансультацыю дзеля ўлюбёных, якую вядзе Эндзінава сяброўка Мішэль. Яны згаджаюцца, каб вырашыць свае праблемы, наведаць сям’ю Бэна ў Статэн-Айлэндзе на выходныя. Падчас сумеснага адпачынку Бэн і Эндзі пачынаюць фармаваць паміж сабой сапраўдную сувязь. Затым Эндзі спрабуе растлумачыць свайму начальніку Лане (Бібі Ньювэрт), што яна ня можа працягваць пісаць артыкул, бо яна сапраўды пазнаёмілася з гэтым хлопцам, але Лана настойвае на гэтым. На вечарыне, зладжанай кампаніяй Бэна, яны абодва даведваюцца аб плянах адзін аднаго і Эндзі спрабуе зьняважыць Бэна перад усімі на вечарыне, і пара спрачаецца на сцэне.

Яны разыходзяцца, перш чым Бэну пакажуць артыкул Эндзі і заахвоцяць яго прачытаць. У ім яна тлумачыць, што страціла аднаго чалавека, у якога калі-небудзь кахалася. Да таго ж, Бэн даведваецца, што яна звольнілася з працы ў накіроўваецца ў Вашынгтон. Бэн бярэ таксоўкі і гоніцца за ёй, каб прызнацца ў ёй у тым, што таксама кахае яе. Фільм заканчваецца тым, што Бэн даручае кіроўцы вярнуць рэчы Эндзі ў ейны дом, а затым яны цалуюцца.

## Крытыка
*«Як пазбавіцца хлопца за 10 дзён»* атрымаў неадназначныя водгукі крытыкаў. Metacritic паставіў фільму адзнаку 45 балаў 100 з магчымых, базуючыся на 31 крытычным водгуку, што сьведчыць пра зьмешаныя альбо сярэднія водгукі. Rotten Tomatoes даў фільму ацэнку 42%, на аснове 150 рэцэнзіяў, пры сярэдняй адзнацы 5/10. На думку крытыкаў, што Мэт’ю Маконагі і Кейт Гадсан ствараюць чароўную пару, але сюжэт фільму мае сумнёўныя перадумовы і прадказальны сцэнар.

## Крыніцы

## Вонкавыя спасылкі
* 
* 
* 

Катэгорыя:Фільмы 2003 году
Катэгорыя:Фільмы ЗША
Катэгорыя:Фільмы ЗША 2003 году
Катэгорыя:Фільмы Дональда Пэтры
Катэгорыя:Рамантычныя фільмы ЗША
Катэгорыя:Кінакамэдыі ЗША
Катэгорыя:Рамантычныя кінакамэдыі ЗША
Катэгорыя:Рамантычныя фільмы
Катэгорыя:Рамантычныя фільмы 2003 году
Катэгорыя:Фільмы Paramount Pictures
Катэгорыя:Фільмы на ангельскай мове